Dan Roodt uitgestem | Netwerk24
2 bejaarde buurvroue in kompleks aangerand, beroof
Twee bejaarde buurvroue is Sondagoggend aangerand en beroof by 'n woonkompleks vir bejaardes in Walmer in Port Elizabeth.
Student wat glo terugbaklei, van moord aangekla
'n Student van die Nelson Mandela-Universiteit wat glo terugbaklei het toe twee mans hom van sy selfoon probeer beroof het, is van moord aangekla.
Polisie konfiskeer vuurwapens, ammunisie in Vrystaat
Die polisie in die Vrystaat het drie vuurwapens, waarvan een onwettig oor die grens tussen Suid-Afrika en Lesotho gebring is, en verskeie skerp ammunisie gekonfiskeer tydens die Veilige Vrydag-operasie in die provinsie.
Zverev skok Novak in ATP-eindstryd
Die 21-jarige Alexander Zverev is vanjaar se kampioen van die ATP-reeks se jaareindtoernooi, nadat hy Sondagaand in Londen se O2-arena in skoon stelle met Djokovic afgereken het
Rassie loof jonges en die bank
'n Span wat stadigaan wasdom bereik en plaasvervangers wat die wind uit die teenstanders se seile ruk.
Spartans klop Rocks – net-net
'n Wonderlike stukkie veldwerk deur Dean Elgar het die Spartans sy eerste sege van die Mzansi-superliga besorg.
Marilyn Monroe se Golden Globe, Thunderbird opgeveil
Marilyn Monroe se Golden Globe wat sy in 1961 gewen het, is vir $250 000 verkoop, die meeste wat tot nog toe vir 'n Golden Globe betaal is.
Eskom vra raadgewers – wat nou met bestuur?
Eskom beplan glo om van sy topbestuur ontslae te raak en sy bestuurseenhede te herorganiseer as deel van 'n plan om sy finansies te verbeter.
KYK: Só lyk MTN se stem . . .Twitter kan nie glo sy is nié wit
Het jy al ooit dié boodskap gekry as jy 'n oproep op MTN se netwerk wil maak: "You have insufficient airtime to make this call" ?.
'n Goue Oue uit Fred se pen: 23 Junie 2005
Geniet hierdie ou gunsteling uit Fred Mouton se argiewe.
Enige staat het die reg om homself te verdedig. Wanneer die konflik tussen Israel en die Palestyne in die Gasastrook ter sprake kom, staan dit nie ter diskussie nie.
Kaders kan nie wegbly van krip
So 'n bietjie meer as twee maande gelede het pres. Cyril Ramaphosa op 'n wildveiling binne 10 minute bykans R20 miljoen in sy sak gesteek.
KYK: Musiek, liefde volop by Meerendal
Die eerste Liefde by die Dam-konsert het Saterdag op die Meerendal-wynlandgoed buite Durbanville, Kaapstad, plaasgevind. Jaco Marais het die foto's geneem.
Yanga (17) wen gesogte 'Idols'-titel
Yanga Sebetwa (17) is Sondagaand as die wenner van vanjaar se Idols-kompetisie gekroon.
Foto's van Louis en oupa Charles vermurwe harte
Lesers van die Britse Sunday Times het Sondag eksklusiewe nuwe foto's van prins Charles te siene gekry. Die een wat die meeste kommentaar ontlok het, is van "oupa Wallis" saam met sy jongste kleinkind, prins Louis.
Lexus se nuwe LS500 dui as't ware op 'n hergeboorte van Toyota se weeldehandelsnaam. Die motor versit vele grense. Maar die vergelyking bevat ook 'n filosofiese teleurstelling. Egmont Sippel ontleed.
Plaas en kaas op Stanford
Op Stanford kan jy jou maklik verbeel jy besoek dieselfde mark as wat in die 1800's ook daar bedryf is, skryf Marinda Louw Coetzee.
As 'n mens na al die matriekafskeid-foto's kyk wat 'Beleef' die afgelope paar weke ontvang het, is dit duidelik dat 2018 se matrikulante hope styl het. Vandag en volgende week plaas ons die laaste inskrywings.
Dan Roodt uitgestem
Deur Yolanda Barnard 08 Februarie 2015 10:06
Hy weet self nie hoekom Front Nasionaal hom nie meer as onderleier wil hê
Hy is klaar met Afrikaner-politiek, het dr. Dan Roodt gesê nadat dit aan die lig gekom het sy party, Front Nasionaal (FN), het stil-stil van hom as onderleier ontslae geraak.
Roodt weet self nie hoekom hy uitgeskop is nie.
"Ek het einde verlede jaar besef my naam verskyn nie meer op die FN se omsendbriewe nie. Ek is ook nie meer na hul vergaderings genooi nie. Daar is nie redes verskaf waarom ek nie meer deel van die party se bestuur is nie," het hy Donderdag gesê.
Roodt is die afgelope week ook daarvan beskuldig dat sy aktivisme vir mediese parool vir Clive Derby-Lewis geboemerang het.
"Dit is sy skuld dat Clive nie op mediese parool vrygelaat is nie. Hul protesaksies het net meer skade aangerig," sê dr. Pieter Mulder, die leier van die VF+.
Roodt, wat sonder sukses namens Steve Hofmeyr 'n hofbevel teen die komediant Conrad Koch aangevra het, het onder die FN se vaandel verskeie protesaksies gereël. Die meeste daarvan is swak ondersteun.
Maar Roodt ontken dit het die saak skade berokken.
"Baie mense het van Clive vergeet en ons protesaksies het weer die land se oë op sy omstandighede gevestig," sê hy.
Maar dit alles is nou agter hom. Voortaan, sê hy, gaan hy al sy energie wy aan sy uitgewery, Praag.
"Ek is ontnugter deur Afrikaner-politiek. Ek is klaar met Afrikaner-politiek.
"Ek gaan eerder my neus in boeke druk voordat ek dit weer in die politiek indruk," sê Roodt.
Hy sê hy weet glad nie waarom hy uit die FN geskop is nie.
Hannes Engelbrecht, leier van die FN, sê Roodt is bloot nie weer as onderleier verkies nie. Hy sê hulle werk goed saam as aktiviste, maar Roodt het sy eie menings oor hoe dinge gedoen moet word.
"Ná die verkiesing het ons die party herstruktureer. Dit is nie net Dan wat deur die herstrukturering geraak is nie. Ek vermoed van ons lede het moontlik gevoel Dan verdeel sy aandag tussen die FN en sy webwerf Praag."
Gay Derby-Lewis, Clive se vrou, het haar gedistansieer van die VF+ en die FN se uitsprake.
"Ek het niks met hulle te doen nie en wil geen kommentaar lewer nie," sê sy.
Engelbrecht sê hulle sal nooit aanvaar dat hul betrokkenheid by Derby-Lewis en die roete wat hulle gevolg het, verkeerd was nie.
"Die meeste mense onder die ouderdom van 40 het nie eens geweet van hom nie. Ons aksies het 'n gesig aan iemand gegee wat al 20 jaar lank vergete in die gevangenis sit."